Diari Oficial de la Generalitat Valenciana


Sumari del DOGV 5497, del 24-04-2007 (2007/4871)

RESOLUCIÓ de 5 d'abril de 2007, del director general de Pesca i Alimentació, per la qual es convoquen beques per als alumnes de l'Institut Politècnic Marítim i Pesquer del Mediterrani, per al curs acadèmic 2007-2008, cofinançades pel Fons Social Europeu.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5497

Data del DOGV
:   24-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/4871


Data del document
:   05-04-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Institut Politècnic Marítim Pesquer Mediterrani
    * assignació per estudis
    * ajuda pública
    * suport econòmic
    * pescador
    * formació en el lloc de treball

En l'Orde de 23 de maig de 1994, del conseller d'Agricultura, Pesca i Alimentació, es regula la concessió de beques a l'Institut Politècnic Marítim i Pesquer del Mediterrani d'Alacant i s'hi establix que es realitzarà una convocatòria per a cada curs acadèmic, a més de fixar-ne el nombre i la quantia.
En l'Orde de 21 d'abril de 1999, de la Conselleria d'Agricultura, Pesca i Alimentació, s'amplia la concessió de beques de l'Institut Politècnic Marítim i Pesquer del Mediterrani d'Alacant als ensenyaments dels cursos de patró local i patró costaner polivalent, i s'hi modifica parcialment l'Orde de 23 de maig de 1994; i en l'Orde de 17 d'abril de 2000, de la Conselleria d'Agricultura, Pesca i Alimentació, s'inclou en el règim de beques la fase pràctica de formació en centres de treball.
D'acord amb estes ordes i en virtut de les facultats que m'atorguen, resolc:
Primer
1. Convocar beques per als alumnes de l'Institut Politècnic Marítim i Pesquer del Mediterrani (d'ara en avant, IPMP) per al curs acadèmic 2007/2008, amb el nombre i la quantia següents:
1.1. Beques per a mitja manutenció, per a cursar estudis en el mateix IPMP:
a) 1 beca per al Curs de Patró Local de Pesca
Duració curs: tres mesos. Inici al setembre de 2007
Import beca: 258 euros
b) 5 beques per al Curs de Patró Costaner Polivalent
Duració curs: sis mesos. Inici al gener de 2008
Import beca: 516 euros
c) 7 beques per al primer curs de LOGSE de grau mitjà o superior
Duració curs: nou mesos. Inici al setembre de 2007
Import beca: 774 euros
d) 6 beques per al segon any LOGSE grau mitjà o superior
Duració curs: tres mesos. Inici al setembre de 2007
Import beca: 258 euros
1.2. Beques de manutenció completa i allotjament, per a cursar estudis en el mateix IPMP:
a) 1 beca per al Curs de Patró Local de Pesca
Duració curs: tres mesos. Inici al setembre de 2007
Import beca: 945 euros
b) 10 beques per al Curs de Patró Costaner Polivalent
Duració curs: sis mesos. Inici al gener de 2008
Import beca: 1.890 euros
c) 40 beques per al segon any de LOGSE grau mitjà o superior
Duració curs: tres mesos. Inici al setembre de 2007
Import beca: 945 euros
d) 40 beques per al primer curs de LOGSE de grau mitjà o superior
Duració curs: nou mesos. Inici al setembre de 2007
Import beca: 2.835 euros
1.3. Beques de formació en centre de treball
a) 13 beques per al mòdul de LOGSE de busseig
Duració mòdul: quatre mesos. Inici a l'octubre de 2007
Import beca: 536 euros
b) 40 beques per al mòdul de grau mitjà o superior
Duració mòdul: sis mesos. Inici al gener de 2008
Import beca: 804 euros
2. L'import de les beques per a mitja manutenció i manutenció completa, sobrants, es destinarà en primer lloc als alumnes prevists en l'article sèptim de l'Orde de 23 de maig de 1994, del conseller d'Agricultura, Pesca i Alimentació.
Si continuar existint pressupost sobrant, l'import de les beques per a mitja manutenció sobrants en alguns dels grups mencionats s'acumularà en el grup següent i les de l'últim grup en el primer.
L'import de les beques de manutenció completa i allotjament sobrants en alguns dels grups mencionats s'acumularà en el següent grup i les de l'últim grup en el primer.
L'import de les beques sobrant de formació en el centre de treball s'acumularà a les beques de manutenció completa i allotjament.
3. La concessió de les beques queda condicionada a la realització efectiva dels cursos, i quedaran automàticament denegades les sol·licituds si no es realitza el curs per al qual s'ha sol·licitat.
4. El pagament de les beques dels apartats 1.1 i 1.2, s'efectuarà després de cada una de les mensualitats del curs acadèmic, i les de l'apartat 1.3 en acabar el mòdul, amb certificat previ del director de l'Institut en què s'acredite l'assistència de l'alumne i el compliment de les obligacions escolars.
Segon
L'import màxim de les beques fixat d'acord amb allò que s'establix en l'article 9 de l'orde esmentada serà de 80.157,00 euros per a l'exercici de 2007, i de 139.820,00 euros per a l'exercici de 2008, que s'imputaran a càrrec de l'aplicació pressupostària del programa 68.79.04.2557.573.63.1, línia T2427.
La part de les ajudes concedides a càrrec de l'exercici 2008 queda legalment condicionada al fet que en la llei de pressuposts per a este exercici es consigne la quantitat ressenyada, i en este cas quedaran les beques concedides automàticament prorrogades pels mesos que resten fins a completar el curs acadèmic fixat per al seu gaudi.
Tercer
Els alumnes que sol·liciten beca per a cursar estudis en el mateix IPMP hauran de cursar més de la mitat dels mòduls o seccions que componen el curs per al qual se sol·licita la beca.
Quart
Les instàncies es presentaran segons el model adjunt a l'Institut Politècnic Marítim i Pesquer del Mediterrani, carrer del Moll Pesquer, s/n, 03348 Alacant; a la Direcció Territorial de la Conselleria d'Agricultura, Pesca i Alimentació, carrer del Professor Manuel Sala, 2, 03973 Alacant; o per qualsevol conducte dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 4/1999, de modificació d'esta llei.
Quint
El termini per a la presentació de sol·licituds serà fins al 6 de setembre de 2007. La resolució de la convocatòria haurà de produir-se com a màxim el dia 31 d'octubre de 2007. La falta de resolució en este termini tindrà efecte denegatori de les beques sol·licitades.
DISPOSICIÓ FINAL
Esta resolució entrarà en vigor l'endemà de la publicació en el Diari Oficial de la Comunitat Valenciana.
València, 5 d'abril de 2007.- El conseller d'Agricultura, Pesca i Alimentació, p.d. (Orde de 23 de maig de 1994, DOGV núm. 2287), el director general de Pesca i Alimentació: José Francisco Ferrando Orta.